| MGP Nordic 2008 |
| --- |
|  |
| **Dato:** | 29. november 2008 |
| **Sted:** | Musikhuset Aarhus, Aarhus, Danmark |
| **Programledere:** | Jakob RiisingSigne Lindkvist |
| **Arrangør:** | Danmarks flagg Danmarks Radio |
| **Deltakere:** | 8 sanger |
| **Vinner:** | Norges flagg Norge«Oro jaska beana» |
| **Artist:** | The BlackSheeps |
| 

|  |  |  |
| --- | --- | --- |
| MGP Nordic 2007 | Fil:Logo for the Melodi Grand Prix Junior – MGPjr.png | MGP Nordic 2009 |

 |

**MGP Nordic 2008** var den fjerde utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i Musikhuset Aarhus i Danmark lørdag 29. november 2008. Danmark, Finland, Norge og Sverige deltok med to sanger hver, og vinneren ble norske The BlackSheeps med «Oro jaska beana». Dette var Norges andre seier på rad i konkurransen.

Bakgrunnen
----------

Det var fjerde gang MGP Nordic ble arrangert, og konkurransen kom tilbake til Danmark. Programledere var Jakob Riising og Signe Lindkvist. Stian Barsnes-Simonsen kommenterte sendingen for norske seere.

Hvert av de deltakende landene holdt en nasjonal finale i forveien. NRK arrangerte MGPjr 2008 i september, der The BlackSheeps vant suverent. Gruppen fikk over dobbelt så mange stemmer som andreplassen The Battery med «Tenke nå!». The Battery fikk likevel også delta i MGP Nordic, siden hvert land stilte med to sanger.

Sendingen
---------

The BlackSheeps vant en overlegen seier i MGP Nordic.
De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Danske The Johanssons, finske Footboys, norske The BlackSheeps og svenske Jonna gikk videre til superfinalen.

I avstemningen vant The BlackSheeps en like overlegen seier som i MGPjr. Norge fikk over halvparten av telefonstemmene fra de tre andre landene og fikk 74 poeng mer enn Danmark som ble nummer to. Sverige kom på tredjeplass, mens Finland kom sist også dette året.

Resultat
--------

**Første runde**

| Nr. | Land | Artist | Tittel | Norsk oversettelse | Status |
| --- | --- | --- | --- | --- | --- |
| 1 | Danmarks flagg | The Johanssons | «En for alle, alle for en» | *Én for alle, alle for én* | Superfinale |
| 2 | Norges flagg | The Battery | «Tenke nå!» | *–* | Ute |
| 3 | Sveriges flagg | Linn | «En sång från hjärtat» | *En sang fra hjertet* | Ute |
| 4 | Finlands flagg | Footboys | «Fotboll» | *Fotball* | Superfinale |
| 5 | **Danmarks flagg** | Sandra Monique | «Hola chica» | *Hei, jente* | Ute |
| 6 | Norges flagg | The BlackSheeps | «Oro jaska beana» | *Ti stille, hund* | Superfinale |
| 7 | Sveriges flagg | Jonna | «Kommer jag våga» | *Vil jeg våge?* | Superfinale |
| 8 | Finlands flagg | Big Bang! | «Här är vi» | *Her er vi* | Ute |

**Superfinale**

| Nr. | Land | Artist | Tittel | Poeng | Plass |
| --- | --- | --- | --- | --- | --- |
| 1 | Danmarks flagg | The Johanssons | «En for alle, alle for en» | 90 | 2 |
| 4 | Finlands flagg | Footboys | «Fotboll» | 70 | 4 |
| **6** | **Norges flagg** | **The BlackSheeps** | **«Oro jaska beana»** | **164** | **1** |
| 7 | Sveriges flagg | Jonna | «Kommer jag våga» | 76 | 3 |

Avstemning
----------

Resultatet ble avgjort av seernes telefonstemmer i hvert land. Det var ikke mulig å stemme på sangene fra eget land. Hvert land hadde 100 poeng å fordele på de tre andre, fordelt etter prosentvis oppslutning. Det betyr at 52 prosent av de norske telefonstemmene gikk til Danmark, 25 prosent gikk til Sverige og 23 prosent til Finland. 

| Nr. | Deltaker | Telefonstemmer | Totalt |
| --- | --- | --- | --- |
| Danmarks flagg | Finlands flagg | Norges flagg | Sveriges flagg |
| 1 | Danmarks flagg The Johanssons | – | 19 | 52 | 19 | 90 |
| 4 | Finlands flagg Footboys | 17 | – | 23 | 30 | 70 |
| **6** | **Norges flagg** **The BlackSheeps** | **53** | **60** | **–** | **51** | **164** |
| 7 | Sveriges flagg Jonna | 30 | 21 | 25 | – | 76 |

Populær vinnerlåt
-----------------

«Oro jaska beana» ble en populær vinnerlåt. For første gang gikk en MGPjr-låt inn på VG-lista, og «Oro jaska beana» gikk også helt til topps på listen. Vinnerlåten ble liggende tolv uker på VG-lista.

Bandet ga ut albumet *Blacksheeps* i 2009, og albumet lå åtte uker på VG-lista.

Se også
-------

* Junior Eurovision Song Contest 2008

Referanser
----------

1. ↑  «MGPjr 2008 – finale». Norsk rikskringkasting. 5. september 2008. Besøkt 12. november 2016.
2. ↑  «MGP Nordic 2008». melodigrandprix.net. Besøkt 19. november 2008.
3. ↑  «VG-lista for The BlackSheeps». VG Nett. Besøkt 12. november 2016.
4. ↑  «VG-lista for Blacksheeps». VG Nett. Besøkt 12. november 2016.

Eksterne lenker
---------------

* MGPjr – offisiell nettside
* YLE
* SVT
* NRK
* DR